Ինչպես «Արմենպրես»-ին տեղեկացրին ՀՀ հրաձգության ֆեդերացիայից, Եվրոպայի առաջնությանը երիտասարդների տարիքային խմբում` վազող թիրախ 10 մ ձևի` խառը վազք վարժաձևում Հայաստանը ներկայացրել են Ռազմիկ Մինասյանը, Շանթ Սարգսյանը և Արթուր Պետրոսյանը: Թիմային հաշվարկում նրանք 1043 միավորով արժանացել են բրոնզե մեդալի` ետևում թողնելով Ռուսաստանի թիմին: Առաջին տեղը գրավել է Ուկրաինայի, իսկ երկրորդ տեղը` Ֆինլանդիայի թիմը: Այդ վարժաձևում մրցում էին 16 մարզիկներ: Բացի հայտնի մարզիկ Նորայր Բախտամյանի հաջողություններից` վերջին տարիներին հայ հրաձիգները նման հաջողություններ չէին ունեցել: